# data[].attributes.body
Jeg står på stregen og brydes med to forsvarspillere. Idet backen fra mit hold modtager bolden, skyder forsvarsbacken frem og efterlader et rum bag sig, hvilket jeg udnytter til at komme i en god position til et oplagt scoringsmulighed. Jeg markerer med hænderne, at jeg er klar til at modtage bolden. Inde i mit hoved ser jeg bolden komme flyvende over forsvarspilleren, hvorefter jeg griber den, vender om, springer ind i feltet og scorer. Dette sker dog ikke... Backen ser ikke selv afleveringen, trods min markering af at jeg var fri, og i stedet spiller han bolden tilbage til playmakeren. Dette sker igen og igen og igen  og igen. Playmakeren og jeg aftaler, at jeg sætter en bestemt screening, hvorefter ham burde kunne spille mig fri. Men før vi når at udfører vores plan, bliver jeg skiftet ud.

# data[].attributes.body
Jeg laver en smash, som er høj og ville have landet på den forkerte side af baglinjen, hvis den ikke havde ramt en modstander undervejs. Vi får pointet, men en af mine holdkammerater råder mig til at kroge min hånd en anelse, når jeg smasher, så bolden ryger mere nedad.

# data[].attributes.body
Vi har vundet kampen, men alligevel har jeg en skuffelse i kroppen, og jeg kan se på mine medspillere, at det har de også. Vi skulle nemlig have vundet langt mere overbevisende end vi gjorde.  Følelsen af, at vi forærede point til modstanderen, er frustrerende. Jeg kalder holdet sammen, så vi i fællesskab kan få sat ord på, hvad der gik galt. Vi bliver enige om, at vi giver for mange point væk ved selv at lave individuelle fejl, der skyldes unødvendige satsninger i spillet. En af de andre fremhæver med et smil, at det er fordi, at vi alle har for store ego’er, og derfor alle vil lave den afgørende smash. Dette ønske, om selv at afgøre kampen, gør, at vi alle søger egen chance for at kunne komme i den kampafgørende situation. Jeg nikker, da jeg selv er klar over, at jeg selv godt vil have æren af, at smashe bolden hårdt i gulvet på modstanderens side. Derfor aftaler vi, at vi fra nu af lægger vores ego til side og ikke smasher på oplæg, som ikke er gode. I et sådant tilfælde skal vi i stedet lægge en lang bold i modstandernes bagrum, hvilket er mindre risikabelt. Samtidig, skal vi sørge for hver gang at have en dobbelt-blokade i forsvaret.

# data[].attributes.headline
Planlægning af volleyundervisning 21/11 2018

# data[].attributes.subject
Planlægning af volleyundervisning 21/11 2018

# data[].attributes.body
Vi har fået til opgave at undervise i angrebspil i volleyspil. Vi har lært om to-hæver-systemet og ikke alle fra min gruppe havde helt styr på det. Jeg benytter muligheden for at vise hvordan det fungere, hvilket gør at jeg selv får det repeteret og derefter bliver bekræftet i at jeg kan huske det. Vi snakker sammen og får hurtigt stablet en øvelse på benene, der træner 2-hæver-systemet. Efterhånden kommer der flere delelementer og variationer på. Vi deler ideer med hinanden og diskutere hvad der er bedst. Inden timen er omme har vi planlagt vores undervisning til næste volleytime.

# data[].attributes.body
Vi øver 3-2-1 forsvar samt indløb uden bold. Mit hold skal angriber og jeg stiller mig ud på fløjen.  Vi spiller bolden frem og tilbage et par gange, og det offensive forsvar skubber ud og forsvarer alt efter hvor bolden er. Mens bolden er hos den modsatte back laver jeg et indløb fra fløjen. Jeg placerer mig bag den nærmeste forsvarende back i modsatte siden af stregspilleren. Jeg forsøger at time mit løb sådan at den forsvarende ikke, når se mig løbe bag ham, før han skubber frem. Derefter sætter jeg en screening  ind på den forsvarende fløj, så vedkommende ikke kan komme mellem mig og målet. I samme øjeblikket modtager jeg en lob-aflevering fra min back, bolden ryger over de fremstormende forsvarspillere. Jeg strækker min venstre hånd op og griber bolden, mens jeg kaster mig ind i feltet, og afslutter ned i fjerneste hjørne af målet.

# data[].attributes.body
Vi bliver undervist i nærzone, mellemzone og fjernzone. Improvisation, fjollet, føler bare at jeg svinger med armene mens jeg drejer rundt om mig selv. Derefter øver vi spring og fald, og siden bundne bevægelser. Kulminationen er en opvisning med feedback, lidt nervøs/usikker på det da jeg ikke føler jeg har en fastsat koreografi endnu, men det har de andre i min gruppe heller ikke, så det gør ikke så meget. Jeg kaster mig ud i det, og det ikke så grænseoverskridende og akavet, som jeg havde troet.

# data[].attributes.body
Vi drenge er klædt ud i hvid åbenstående skjorte, samt sorte bukser og sko, pigerne er i kjoler eller nederdele. Undervisningen forløber planmæssigt. Min tur til at forevise noget, de andre lytter og gør som jeg fortæller og selv gør, hvilket er en dejligt. Senere skal jeg viser nogle forskellige dansetrin, jeg forsøger at være så afslappet som muligt mens jeg forklarer, selvom jeg dagen før ikke selv havde været så selvsikker i de selv samme trin. Jeg elsker at stå foran de andre og prøve at lære dem noget, så længe jeg selv har styr på det. Det har min studiegruppe og jeg heldigvis. Jeg går rundt og hjælper mine medstuderende med trinene. Super god fornemmelse, når man kan se at ens vejledning bære frugt og folk bliver bedre pga. af den.

# data[].attributes.body
Endelig spiller vi en rigtig kamp. I flere måneder har vi kun øvet de tekniske elementer og spillet volley med børneregler, hvor man må gribe og kaste bolden. Jeg er ved at være godt træt af det nu. Det er ikke noget på spil, når man kun laver øvelser, som skal simulere delelementer af en kampsituation. Kampen giver spænding og konsekvens. Det er ikke ligegyldigt om man laver en fejl, og hvis man fejler skal fejlen hurtigt rettes ellers taber man. Lektien til i dag var at læse om to-hæver-systemet, dog har jeg haft svært ved at tyde de forskellige tegninger af det i bogen. Systemet bliver forklaret og det virker lidt ulogisk. Vi øver det, og forsøger så at bruge det i en rigtig kamp. Jeg kan virkelig godt lide at få det vi har lært implementeret i praksis. Nu hvor jeg selv oplever hvordan to-hæver-systemet fungere i en kamp, falder prikkerne hurtigt på plads, og det bliver en naturlig måde at spille på.

# data[].attributes.headline
Undervisning i selvkonstrueret boldspil d. 20/11 2018

# data[].attributes.subject
Undervisning i selvkonstrueret boldspil d. 20/11 2018

# data[].attributes.body
Laver opvarmning, god stemning, alle virker glade og klar. Vi forklarer betingelserne for spillet og besvarer spørgsmål. Jeg står for de fysiske øvelser for holdet der sidder ude. Vælger selv at lave øvelserne sammen med dem, da jeg forventer dette også vil øges deres egen motivation for at lave øvelserne. Alle laver øvelserne, selvom jeg må påminde enkelte i det efterhånden som de blev mere trætte. Spillet var en succes!

# data[].attributes.body
Pressspil, 6-0 forsvar, 3 mod 3 spil med gennembrud, ensformigt og lidt kedeligt, da jeg ikke lærte noget nyt, ikke så motiveret. Dog personligt tilfredsstillende selv at bryde igennem forsvaret vha. trefodsfinte